als_Latn dik_Latn sag_Latn
Artisti Zeni Ballazhi ka lindur në Kërçovë të Maqedonisë, jeton në Kosovë dhe është fituesi i konkursit në Shqipëri për logon e 100 vjetorit të shtetit shqiptar
Intervistoi: Bekim Salihu
“Illyria” -Kur e kuptuat që dizajni i logos tuaj ishte shpallur fitues për 100 vjetorin e shtetit shqiptar?
Me datën 12.01.2012, ish Kryeministri Berisha mblodhi Komitetin Ndërministror për përcaktimin e agjendës me rastin e 100-vjetorit të pavarësisë së Shqipërisë dhe miratuan logon e kremtimeve të 100 vjetorit të Pavarësisë dhe Ditës së Flamurit.
Unë nuk e dija. Për mua ka qenë një rastësi kur kuptova që unë isha fituesi i kësaj ngjarje kaq të madhe historike.
Ishte vonë ora 21:00, natë e ftohtë, isha në restorant Pishat me shokun tim më të ngushtë Mentor Zymberaj, thjesht për të pirë nga një gotë dhe për të biseduar rreth organizimit të festivalit MonoAkt.
Rreth orës 22:00 më bie zilja e celularit nga një numër i panjohur, ishte një gazetar i Shqipërisë nga gazeta Tema dhe më tha që shpresoj të mos jem unë i pari që po ju them që logoja juaj sapo u shpall fituese nga Komiteti Ndërministror. Më tha që kontaktin e kishte marrë nga webfaqja ime personale.
Dola jashtë sepse nuk e kuptoja për çfarë fliste. Më pyeti: A jeni mik i ngushtë i Hashim Thaçit dhe i Sali Berishës?! I thashë jam mik i ngushtë i Mentor Zymberajt dhe me të jam duke biseduar rreth artit. Më tha: Mos jeni i Vetëvendosjes?! I thashë që partia ime është vetëm arti dhe mos më politizoni.
Aty e mora vesh që qenkam fitues i logos por prapë thashë mos ka qenë ndonjë shaka. Hyra brenda dhe në një ekran të vogël, në TV-në e restorantit shikoj lajmet dhe aty e japin fituesin.
Filluan mesazhet dhe urimet me sms nga diaspora dhe rajoni. U binda që me të vërtetë qenkam unë fituesi. Për atë natë falënderoj z. Fatos Hamza, pronarin e lokalit ku qëndronim që erdhi në tavolinë dhe ma uroi fitoren dhe në emrin tim hapi shampanjë për të gjithë të pranishmit në restorant. Kjo rastësi mori pamjen e një feste. Urime të shumta, por unë në ato momente mbeta pa koment dhe nuk dija se çfarë po ndodh. Por ja pas gjithë kësaj eksperience ndodhi edhe kjo që unë të hyj dhe të mbetem në historinë e shqiptarëve nëpërmjet një vepre arti.
“Illyria” – Në kuptimin artistik, çfarë simbolike përfaqëson logoja juaj?
“100 Vjet Pavarësi”, shqiponjë festive, e konceptuar figurativisht si një kompozicion mjaft i qëlluar për rastin e festimit të Pavarësisë jo vetëm në Shqipëri, por në të gjithë globin kudo ku jetojnë shqiptarë.
Ngjyrat vizualisht janë kombëtare me një kreator mjaft bashkëkohore.
Është me rëndësi që vlerat që disponon kjo logo është profesionalisht e qëlluar dhe mendoj që kjo logo ka edhe vlerën e vet me një rezultat profesional. Shqiponja dhe flamuri.
Vizualisht janë të dyja edhe shqiponja edhe flamuri. Por kjo logo nuk sfidon simbolet kombëtare, por është një stilizim i shqiponjës enkas për këtë manifestim duke reflektuar si një flakë jubilare.
Shembulli është artistik dhe autokton. Zgjidhja kërkon kurajo dhe vendosmëri, ndërsa shija mbetet gjithmonë e papërcaktuar dhe e pavendosur; shijet jo vetëm lindin ato edhe zhvillohen. Kam ideuar në këtë rast diçka që është tepër e rëndësishme për të gjithë shqiptarët, Pavarësia. Por prapaskena është gjithmonë shumë e fuqishme kur shihet rezultati në skenë.
“Illyria” – Logo e dizajnuar nga ju përdoret edhe tani, mund të haset në shumë hapësira, si ndiheni kur e shihni punën tuaj?
Me rastin e zyrtarizmit të kësaj logoje nga Qeveria e Shqipërisë (Këshilli i Ministrave), u mor vendim që kjo logo të përdoret në të gjitha shkresat zyrtare të shtetit shqiptar si dhe në të gjitha aktivitetet zyrtare për shënimin e këtij përvjetori mjaft të rëndësishëm për të gjithë shqiptarët kudo që ndodhen. Tani kjo logo e kishte vendin e vet në të gjitha aktivitetet zyrtare ashtu si është paraparë me Ligj.
Edhe sot e 100 vjet të drejtë shfrytëzimi kanë të gjithë ata të cilën e ndjejnë veten pjesë të shqiptarëve, është simbol i të gjithëve. Për të bërë diçka madhështore është një përgjegjësi, duke u nisur edhe nga rezultati i kësaj logoje. Për të qenë në lartësinë e duhur duhet një përkushtim profesional, një eksperiencë profesionale, një rrugëtim nëpër realitete të ndryshme, duke i përjetuar, duke i nuhatur dhe duke i realizuar në vepra arti.
Konkretisht për punën që kam bërë jam i nderuar dhe i privilegjuar. Është nder për mua të kem punën time artistike në ketë nivel kombëtar dhe institucional mjaft të rëndësishëm për shqiptarët. Është kënaqësi dhe privilegj të jesh në këtë lartësi sepse është një ndjenje mjaft e veçante sa i përket atij viti jubilar. Të mbledhësh 100 vjet Pavarësi në një logo nuk është e thjeshtë.
“Illyria” – Na trego nëse logoja juaj ka pasur edhe ndonjë mister të padiskutuar në opinion deri tani. E gjithë logoja ka 8 vija. A ka paraqitur kjo për veç Shqiponjës dykrenare edhe simboliken e korridorit të 8 ku hapësirat shqiptare në Ballkan lidhen me Evropën?
Misteri i vetëm i kësaj vepre është ajo që nuk mund të thuhet me fjalë, është diçka e brendshme origjinale që vetëm artistët e vërtetë e kanë. Në te mund të zbulosh gjithçka, mundë të thuash gjithçka, por një gjë është e rëndësishme që mbeti vulë, e cila mbetet përjetësisht. Është me rëndësi që vlerat që disponon kjo logo është profesionalisht e qëlluar dhe mendoj që kjo logo ka edhe vlerën e vet me një rezultat profesional. Është kënaqësi të jesh pjesë e 100 vjetorit të Pavarësisë duke kontribuar profesionalisht në të gjitha format duke u nisur edhe nga ndikimet e artit në vend dhe jashtë vendit. Është kënaqësi të jesh pjesë e ndërtimit të historisë. Arti në përgjithësi është arma me e mirë për t’i treguar botes historinë dhe kulturën e një vendi.
“Illyria” – Pas shpalljes se logos tuaj fituese keni pasur takime me disa nga udhëheqësit e Shqipërisë. Me çfarë përshtypjesh jeni ndarë nga ato takime?
Jo vetëm të Shqipërisë por shpërblehem dhe falënderohem nga institucione dhe personalitete të shquara të Republikës së Maqedonisë dhe diasporës. Duke u nisur nga rëndësia e kësaj feste dhe duke u nisur nga suksesi qe pata jam i nderuar edhe nga shumë institucione dhe shoqata të ndryshme.
Në mars të 2012 me rastin e manifestimeve të 100 vjetorit jam ftuar në Kërcove nga Fatmir Dehari kryetar dhe aty jam nderuar me titullin ”Nderi i Komunës”.
Në këtë manifestim me karakter kombëtar morën pjesë personalitete të shquara të kulturës dhe politikes. Këtë veprimtari e lartësuan edhe më shumë me prezencën e tyre artistët shqiptarë si Mirush Kabashi, Rexhep Çeliku dhe artistë të tjerë të trojeve tona. Manifestimin e përshëndeti edhe kreu i BDI-së Ali Ahmeti, i cili me këtë rast uroi edhe mësuesit për ditën e tyre dhe profesionin e shenjtë që ushtrojnë.
Mora mirënjohje edhe nga Universiteti Shtetëror i Tetovës dhe me këtë rast Rektorit të USHT-së Dr. Vullnet Ameti i dhurova logon e 100 vjetorit të Pavarësisë së Shqipërisë. U prita nga Rektori, Dr.Vullnet Ameti, Prorektori për arsim, Dr.Fehari Ramadani, Prorektori për bashkëpunim ndërkombëtar, Dr.Arbër Çeliku, Sekretari i përgjithshëm, juristi i diplomuar Adem Beadini dhe Kryetari i Parlamentit Studentor të USHT-së, Shaban Arsllani. Në fillim, Rektori Ameti, në emër të studentëve dhe profesorëve të Universitetit Shtetëror të Tetovës, mysafirëve u shprehi falënderimet për vizitën e tyre, dhe theksoi se prania e disenjatorit të Logos së 100 Vjetorit Pavarësisë së Shqipërisë dhe Flamurit shqiptar është një nder i madh që i bëhet Universitetit tonë. Unë dhe aktorët Mentor Zymberaj dhe Ramadan Malaj i shprehëm urimet tona vëllazërore për detyrën e re, Rektorit Ameti dhe e vlerësuam lart punën e udhëheqjes së Universitetit Shtetëror të Tetovës.
Me këtë rast, në shenjë falënderimi dhe mirënjohje me rastin e vizitës në Universitetin Shtetëror të Tetovës, për përkushtimin e veçantë ndaj artit dhe kulturës kombëtare, Rektori i USHT-së, më ndau plaketën me logon e Universitetit.
Ne kuadër te këtyre manifestimeve jam i nderuar me mirënjohje edhe nga bashkatdhetarët tanë që jetojnë në Zvicër, Shoqata Kërçova dhe Cervica.
Takime të shumta falënderimi dhe mirënjohje edhe nga Ambasadori i Shqipërisë në Austri z. Vili Minaroli po ashtu edhe nga Kryeministri Sali Berisha si dhe shumë personalitete të shumta politike, kulturore dhe shoqërore.
Më 26 Dhjetor 2012, me rastin e “100 Vjet Pavarësi”, dekorohem nga Presidenti i Republikës së Shqipërisë me “Medalja e Mirënjohjes”. Nr. Dekreti 7890. Ndjehem mjaft i privilegjuar dhe emocionuar duke qëndruar mbrapa të gjithë këtyre manifestimeve kombëtare, është nderë të jesh pjesë e shënimeve historike kombëtarë. Mbetet një vit i të gjithë shqiptarëve dhe le të jetë simboli i bashkimit kombëtar.
“Illyria” – Mediat në Shqipëri dhe Kosovë asokohe patën konsideruar se shpallja e logos tuaj fituese ka edhe një simbolik, ngase ju keni lindur në Maqedoni, jetoni në Kosovë, ndërsa keni fituar në Shqipëri?
Simbolika bëhet më e fuqishme kur shihet edhe eksperienca dhe rrugëtimet e mia biografike dhe profesionale. Është e vërtetë që kam një shtrirje në tri shtete ku jetojnë shqiptarët ku do të thosha edhe me gjerë duke u nisur edhe nga rezultatet e mëhershme.
Jam i lindur në Kërçovë ku kam kryer shkollën e mesme në Tiranë Fakultetin e Arteve në Prishtinë, si dhe magjistraturën, këto janë eksperiencat kombëtare në aspektin e rrugëtimit kombëtar. Ky rrugëtim apo ky realitet i jetuar ka ndikuar dukshëm në krijimtarinë time duke u nisur edhe nga rezultatet. Kjo e fundit ishte rezultat i gjithë kësaj eksperience ku besoj se realiteti i shqiptarëve u përmblodhe në një emblemë e cila tani është emblema ku i bashkon te gjithë shqiptaret kudo që ndodhen.
“Illyria” – Të ndalemi të disa vepra tjera artistike. Si u bë që një vepër e juaja të kuptohet si pranim nga Maqedonia i përkatësisë shqiptare të “Nene Terezës” ?
Çelësi i suksesit është vetëm përvoja dhe puna profesionale, një rezultat dhe eksperience e cila të bënë gjithmonë të jesh në lartësinë e duhur.
Jam fitues i shumë konkurseve kombëtare dhe ndërkombëtare, (për dizajn) ku munde të përmend disa me të rëndësishme si medaljet e presidentit të shtetit të Kosovës, fitues i dizajnit të disa medaljeve, ”medalja e pavarësisë”, medalja humanitare ”Nënë Tereza”, ”qytetar nderi i Kosovës”, “Trofeu i Presidentit” dhe ”Ambasador nderi”. Në vitin 2003 jam fitues i logos se Akademisë së Shkencave dhe Arteve të Kosovës. Fitues i disa pullave postare të Postes dhe Telekomunikacionit të Kosovës.
Eksperienca, profesionalizmi dhe vullneti për punë e bëjnë çelësin e gjithë këtij suksesi. Instalacioni me një poezi të Nenës Terezë ”Poezi”, ndodhet në Muzeun e Nenës Terezë në Shkup. Poezia ku Nenë Tereza për herë të parë deklaron identitetin e saje me rastin e marrjes se Çmimit Nobel në Oslo 1979.
Instalacion i punuar enkas për identitetin. Gonxhe (Agnes) Bojaxhiu – Nënë Tereza, Pranimi i Çmimit “Nobel”, Oslo, 10.12.1979 “Për njerëzit e mëdhenj nuk ekzistojnë kufij kombëtar, se kontributi i tyre ngrihet në të mirë të njerëzimit.
Në këtë aspekt, figura e Nënës Terezë është e pakrahasueshme dhe e pazëvendësueshme. Ajo i dha vulë shekullit që e lamë pas. Vepra dhe mesazhet e saj rrezatojnë kudo, dhe me të drejtë, kjo bijë shqiptare quhet dhe “Nënë e Njerëzimit”.
“Illyria” –Keni pasur një punim artistik i quajtur ‘bunkeri’, çka saktësisht ka përmbajtur ajo vepër dhe cili ka qenë mesazhi që keni dashur të dërgoni?
Instilacioni “Bunker”, është një gjetje dhe konceptim artistik që transmeton mesazhin si komunikim aktual. Është një element i zgjedhur nga diktatura në interpretim konceptual të formës. Rrotat që lëvizin “bunkerin” janë përmbajtja e krejt konceptit.
Paraqitet në një periudhë kur mentaliteti politik ballkanik ka njohur dhe ka vënë në përdorim hapësira demokratike. Bunkeri me lëvizjen e rrotave përbën një imazh kompleks të realitetit të mjerë ballkanik ku dëshmon për një aspekt, duke shpresuar për transformime të qytetëruara të politikës ballkanike në raport me qytetërimin perëndimor. Dëshira për të marrë pjesë për qytetërimin e Ballkanit.
“Illyria” – Aktualisht cilat janë planet apo synimet e juaja në fushën artistike?
Sa u përket angazhimeve të mia në përgjithësi në kulturë do të thosha janë aq shumë sa që do të duhej për secilën angazhim të shkruhej veçanërisht. Duke u nisur edhe nga rezultatet tjera që kam pasur si në ekspozita, Teatër, Film, Dizajn jam tepër i angazhuar në shumë projekte të cilat kanë karakter profesional kombëtar dhe ndërkombëtar. Kam qenë kurator i disa ekspozitave në vend dhe rajon, skenograf i shumë shfaqjeve dhe filmave ku kanë pasur mjaft rezultate të mira nëpër festivale ndërkombëtare. Për të pasur rezultate të tilla të duhet edhe një eksperience, unë personalisht e kam dëshmuar dhe jam i bindur se profesionalisht kemi një rezultat i cili tani me është ndërkombëtarizuar. Festivalet ndërkombëtarë të teatrit, filmit si dhe ekspozitave apo bienaleve ndërkombëtare i përgjigjemi vetëm me punë profesionale dhe këtë e dëshmojnë secilin nga ne. Momentalisht po bej një përgatitje rreth një ekspozite personale që do të mbahet në Maqedoni në vitin 2014. Është një rrugë e gjatë e cila na premton origjinalitet dhe risi pambarim.
/illyriapress.com/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn cat_Latn